Namsmannen er underlagt politiet, og skal sørge for at de som har rettmessig krav på betaling, får pengene sine. Namsmannen sikrer misligholdte pengekrav gjennom et oppgjør som kalles utleggsforretning.
For privatpersoner som skylder penger, vil namsmannen undersøke om den saksøkte har jobb, med den hensikt å trekke i lønn. Lønnstrekk kan også omfatte trygdeytelser. Det er imidlertid grenser for hvor mye du som skyldner skal sitte igjen med, det er en fastsatt grense for det som regnes som livsopphold. Les mer om satsene her.
Namsmannen kan også ta pant i eiendom og løsøre (bil, motorsykkel, traktor osv.) Namsmannen har tilgang til en rekke opplysninger og offentlige registre som gir informasjon om deg. Ved gjennomført utleggsbegjæring utvides foreldelsesfristen i saken med 10 år.